Eino Holopainen

Eino Erkki Antero Holopainen (28. tammikuuta 1929 Nurmes – 12. lokakuuta 2010 Espoo) oli suomalainen korva-, nenä- ja kurkkutautien ja allergologian erikoislääkäri. Hän oli ensimmäisiä yliherkkyystautien aiheuttajien tutkijoita ja allergiaa hoitaneita lääkäreitä.

Holopainen valmistui lääketieteen lisensiaatiksi 1955 Helsingin yliopistosta ja korva-, nenä- ja kurkkutautien erikoislääkäriksi 1961. Tohtoriksi hän väitteli Helsingissä vuonna 1968. Hän työskenteli Helsingissä korva-, nenä- ja kurkkutautien klinikalla 1956–1979. Dosentuurin hän sai 1972 ja siirtyi 1979 Helsingin Laakson sairaalan korva-, nenä- ja kurkkutautien osaston ylilääkäriksi. HYKSin korvaklinikalle hänet nimitettiin ylilääkäriksi 1987; samanaikaisesti hän hoiti Helsingin yliopiston korva-, nenä- ja kurkkutautiopin apulaisprofessuuria. Hän jäi eläkkeelle 1992. Hän työskenteli myös yksityislääkärinä.

Lähteet 

Luokka:Suomalaiset lääkärit
Luokka:Helsingin yliopiston professorit
Luokka:Vuonna 1929 syntyneet
Luokka:Vuonna 2010 kuolleet
Luokka:Suomalaiset professorit